જિલ્લાના સાસણ, વંથલી, ગિરનાર આસપાસ વિસ્તારના આંબા તથા ગીરમાં ૨૦ હજાર હેક્ટર જેટલી જમીનમાં કેરીનું વાવેતર કરવામાં આવ્યું છે પરંતુ આ વર્ષે ખૂબ લાંબા ચાલેલા શિયાળા અને બાદમાં જાન્યુઆરી અને ફેબ્રુઆરીમાં થયેલા કમોસમી વરસાદની સાથે ભારે પવનના કારણે કેરીના પાકને ભારે નુકસાન થવા પામ્યું હતું જેના કારણે આ વખતે કેસર કેરીનો ભાવ ઊંચા આસમાને પહોંચશે અને સામાન્ય લોકોના ગજવાને પણ આ વખતની મીઠી કેસર કેરીની ભારે અસર જોવા મળશે.